Kuigaliai

Kuigaliai – kaimas Jonavos rajono savivaldybėje, 8 km į vakarus nuo Žeimių, prie kelio , 20 km į šiaurės vakarus nuo Jonavos. Pro kaimą prateka Nevėžio intakas Barupė (sudarytas Kuigalių tvenkinys). Seniūnaitijos centras. Kaime veikia šiaudais kūrenama 0,34 MW šiluminė katilinė, įveisti vaismedžių sodai.

 Istorija 

Seniau buvo Kuigalių dvaras. XIX a. pab. minimas Kuigalių kaimas ir Kognovickiams priklausiusi dvaro valda (390 dešimtinių žemės).

1923 m. įsteigta pradžios mokykla; 1989–1994 m. devynmetė, nuo 1994 m. Barupės pagrindinė mokykla. 1950–1992 m. Barupės sodininkystės tarybinio ūkio centrinė gyvenvietė. 1961 m. įsteigta biblioteka, kultūros namai, paštas, ambulatorija.

Prie Kuigalių prijungtas panaikintas Prozoriškių kaimas ir Ringių viensėdis.

|}

 Gyventojai 

1923 m. 49 žmonės gyveno Kuigalių kaime, 55 – dvare, 14 – viensėdyje, 18 – Kuigalių-Pusčės viensėdyje.

 Šaltiniai 

Kategorija:Jonavos rajono savivaldybės gyvenvietės